**Telki Község**

**Polgármester**

**Előterjesztés**

**Egészségház műszaki ellenőri feladatinak ellátásáról**

**Az előterjesztés mellékletei**: -----

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

A képviselő-testület döntött arról, hogy a Telki 1301 hrsz.-ú ingatlanon új Egészségházat valósít meg. A Egészségház terveinek elkészítésével a Modulart Kft-t bízta meg. A tervező által elkészített és a képviselő-testület által jóváhagyott tervekre Telki község Önkormányzata 2017. szeptember 20-án PE-06/EP/01306-11/2017 számon építési engedélyt kapott a Pest Megyei Kormányhivatal Érdi Járási Hivatala Hatósági Főosztály Építésügyi és Örökségvédelmi Osztályától.

A Telki, Tücsök utca 1301 hrsz megvalósítandó új Egészségház építésére a …./2017. ( ) Öh. határozat alapján közbeszerzési eljárást került kiírásra.

Az Okfon Kft. mint közbeszerzési szakértő által lebonyolított közbeszerzési eljárás eredményeként a képviselő-testület 164/2017. (XII.18.) Öh. számúhatározatával döntött arról, hogy az Egészségház kivitelezésével az EB HUNGARY INVEST Kft. (1103 Budapest, Gyömrői út 76-80.) bízza meg.

A beruházás megvalósításához kapcsolódóan a kivitelezési munkák elvégzése során az építőipari kivitelezési tevékenységről szóló 191/2009. (IX.15.) Korm. rendelet 16.§-a értelmében kötelező építési műszaki ellenőrt megbízni az építési napló vezetéshez kötött építési tevékenység esetén, ha az építési beruházás a Kbt. hatálya alá tartozik.

Az építési műszaki ellenőr az építőipari kivitelezési tevékenység során, annak teljes folyamatában elősegíti és ellenőrzi a vonatkozó jogszabályok, hatósági előírások, szabványok, szerződések és a kivitelezési dokumentáció betartását.

Az építtető helyszíni képviselőjeként feladata különösen:

*-az építőipari kivitelezési tevékenység, az építési-szerelési munka szakszerűségének ellenőrzése a végleges építési (létesítési) engedély és a hozzá tartozó jóváhagyott építészeti-műszaki dokumentáció, valamint a kivitelezési dokumentáció alapján,*

*-az építmény kitűzése helyességének, szükség esetén a geotechnikai, környezetvédelmi és egyéb felmérések, vizsgálatok megtörténtének ellenőrzése,*

*-az építési napló(k) ellenőrzése, a bejegyzések és egyéb jegyzőkönyvek ellenjegyzése, észrevételezése,*

*-a hibák, hiányosságok, eltérések feltüntetése az építési naplóban,*

*-a műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére,*

*-az eltakarásra kerülő szerkezetek ellenőrzésének elvégzése, a műszakilag indokolt további vizsgálatok meghatározása, az ellenőrzések és a vizsgálatok adatainak, valamint a szükséges intézkedések meghatározásának bejegyzése az építési naplóba,*

*-az átadás-átvételi eljárásban való részvétel,*

*-egyes építményfajták műszaki teljesítmény-jellemzőinek ellenőrzése, a technológiával összefüggő biztonsági előírások betartásának ellenőrzése,*

*-a beépített építési termékek teljesítmény nyilatkozatai meglétének ellenőrzése,*

*-az építési műszaki ellenőri feladatok elvégzésének dokumentálása az építési naplóban,*

*-műszaki kérdésekben az építtető döntéseinek előkészítése,*

*-műszaki kérdésekben javaslattétel (pl. szakértő bevonására),*

*-pénzügyi elszámolások, felmérések ellenőrzése,*

*-teljesítésigazolás kiállítása és átadása vagy megküldése a fővállalkozó részére, rögzítése az építési naplóban*

*-műszaki igazolás kiállítása,*

*-a szerződésben meghatározott vállalkozói díj és a számlázható összegre tett javaslat eltérése esetén az eltérés indoklása és ellenőrzése*

A hatályos közbeszerzési szabályzat, valamint a közbeszerzési értékhatárok alatti értékű beszerzések megvalósításával és ellenőrzésével kapcsolatos szabályokról 459/2016. (XII. 23.) Korm. rendelet értelmében a hivatal ajánlatokat kért be a műszaki ellenőri feladatok ellátására három független cégtől, aki az alábbi ajánlatokat adták.

- WENA-BAU Kft. 4.770.000- Ft+Áfa

- Rexagon Bt. 3.645.000.- Ft+Áfa

- S-Iker Bt. 6.850.000.- Ft+Áfa

Telki, 2018. január 8.

Deltai Károly

polgármester

**Határozati javaslat**

**Telki község**

**Képviselő-testülete**

**/2018 ( I. .) Öh. számú**

**Határozata**

**Egészségház műszaki ellenőri feladatinak ellátásáról**

A képviselő-testület úgy határozott, hogy a Telki Tücsök utca 1301 hrsz-ú ingatlanon megvalósuló Egészségház kivitelezés műszaki ellenőri feladatinak ellátásával a …………………………….( …………………..………….) bízza meg.

Felhatalmazza a polgármester a szerződés aláírására.

**Felelős:** Polgármester

**Határidő:** azonnal